Vsebina

# Dostopnost

Nastavi možnosti, ki naredijo module LibreOffice dostopnejše uporabnikom z oslabelim ali omejenim vidom, omejeno gibljivostjo ali drugimi nezmožnostmi.

Za dostop do tega ukaza ...

#### Iz menijske vrstice:

Izberite LibreOffice – Nastavitve Orodja – Možnosti – LibreOffice – Dostopnost.

#### Iz vmesnika zloženke v zavihkih:

Na zavihku Orodja kliknite gumb Možnosti, nato izberite LibreOffice – Dostopnost.

#### Iz stranske vrstice:

Izberite Dostopnost in kliknite Možnosti.

Dostopnost v LibreOffice

## Animacije

- Sistemsko: pokaže predogled animacije animiranih slik glede na sistemske nastavitve.

- Da/Ne: omogočite ali onemogočite animacije.

### Dovoli animirane slike

Prikaže predogled animirane grafike, kakršne so slike GIF, v LibreOffice.

### Dovoli animirano besedilo

Ponudi predogled animiranega besedila z elementi, kot sta utripanje in drsenje, v LibreOffice.

### Dovoli druge animacije

Določa, ali so omogočene določene druge animacije (npr. animacija »korakajočih mravelj« pri kopiranju celice v programu Calc).

## Visoki kontrast

Visoka kontrastnost je nastavitev operacijskega sistema, ki spremeni barvno shemo sistema, da se izboljša vidljivost. Določite lahko, kako LibreOffice uporablja visokokontrastne nastavitve operacijskega sistema.

Robovi celic in sence so prikazani v barvi besedila vedno, ko je visokokontrastni način aktiviran. Barva ozadja je v tem primeru prezrta.

- Samodejno: uporabi visoko kontrastnost glede na sistemske nastavitve.

- Onemogoči/Omogoči: preglasi sistemske nastavitve visoke kontrastnosti.

### Uporabi samodejno barvo pisave za prikaz na zaslonu

Prikaže pisave v LibreOffice s pomočjo sistemskih nastavitev barv. Ta možnost velja samo za prikaz na zaslonu.

### Uporabi sistemske barve za predoglede strani

Uporabi visokokontrastne nastavitve operacijskega sistema za predoglede strani.

## Razne možnosti

### Uporabi kazalko za izbiro besedila v dokumentih z besedilom, ki so samo za branje

Prikaže kazalko v dokumentih, ki so samo za branje.

## Možnosti preverjanja dostopnosti

Omogočite preverjanje dostopnosti za LibreOffice. To preverjanje se izvede, ko potrdite možnost Orodja – Preverjanje dostopnosti.

### Omogoči vse

Omogoči vse razpoložljive možnosti oz. funkcije dostopnosti.

Podprite nas!